બુધવારે ડભોઈ તાલુકાના મોહંમદપુર ગામે બદલાયેલા વાતાવરણના કારણે વીજળીના કડાકા ભડાકા સાથે પ્લાસ્ટિકના ગોડાઉનમાં વીજળી પડી હતી. તેમાં આશરે 4 વીઘા ખેતરમાં પથરાયેલ પ્લાસ્ટિકના ભંગારના ગોડાઉનમાં આ કારણે આગ લાગી હતી. આગને પગલે ફાયર બ્રિગેડના જવાનો દોડ્યા હતા. અને આગ બૂઝવવાના પ્રયાસો કરાયા હતા. પરંતુ આગ એટલી ભીષણ હતી કે 6 કલાકથી પણ વધુ સમય આગ કાબૂમાં લાવવામાં લાગી ગયો હતો અને ધૂમાડાના ગોટગોટાથી આસપાસનો વિસ્તાર ધૂંધળો થઈ ગયો હતો.